Pancho Gonzales

Ricardo Alonso González, tamén coñecido como Richard Gonzales e habitualmente como Pancho Gonzales, nado nos Ánxeles (California) o 9 de maio de 1928 e finado en Las Vegas (Nevada) o 3 de xullo de 1995, foi un tenista estadounidense de ascendencia mexicana, considerado como un dos máis destacados atletas da historia dese deporte.

O esplendor da súa carreira logrouno como profesional entre principios da década de 1950 e mediados da década seguinte, nunha época en que os profesionais non podían participar nos torneos de Grand Slam, sendo considerado o profesional número 1 do mundo entre 1952 e 1960. Como afeccionado conquistou dúas veces o Aberto dos Estados Unidos. Trala súa morte, un artigo de Sports Illustrated afirmou: "Se a terra estivese na liña dun partido de tenis, o home que queres que sirva para salvar a humanidade sería Ricardo Alonso Gonzales.Orixinal en inglés: "If earth was on the line in a tennis match, the man you want serving to save humankind would be Ricardo Alonso Gonzales." O comentarista de tenis Bud Collins indicou en 2006: "Se tivese que escoller alguén para que xogase pola miña vida, sería Pancho Gonzales".

Nun famoso partido de 1970 en que o gañador levaba 10 000 dólares, celebrado no Madison Square Garden ante 15000 persoas, Gonzales, que tiña 41 anos, venceu a Rod Laver, nese momento número 3 do mundo.

 Torneos de Grand Slam 
ResultadoAnoCampionatoSuperficieRivalPuntuaciónGañador1948United States Open Tennis ChampionshipsHerbaEric Sturgess6–2, 6–3, 14–12Gañador1949United States Open Tennis ChampionshipsHerbaTed Schroeder16–18, 2–6, 6–1, 6–2, 6–4

 Notas 

 Véxase tamén 
 Bibliografía 
 The Game, My 40 Years in Tennis (1979), Jack Kramer with Frank Deford ()
 The History of Professional Tennis (2003), Joe McCauley
 Man with a Racket, The Autobiography of Pancho Gonzales, as Told to Cy Rice (1959)
 Rich Hillway, tennis historian - Q&A with the Aussies
 The Tennis Book (1981), editado por Michael Bartlett e Bob Gillen ()
 The Lone Wolf, por S. L. Price, Sports Illustrated, 26 de xuño de 2002
 World of Tennis Yearbook 1971 (1971), por John Barrett, Londres
 Little Pancho (2009) por Caroline Seebohm

Categoría:Nados nos Ánxeles
Categoría:Nados en 1928
Categoría:Finados en 1995
Categoría:Tenistas dos Estados Unidos de América
Categoría:Estadounidenses de ascendencia mexicana